CELEX: 22012D0061
Language: lv
Date: 2012-03-30 00:00:00
Title: EEZ Apvienotās komitejas Lēmums Nr. 61/2012 ( 2012. gada 30. marts ), ar ko groza EEZ līguma XIII pielikumu (Transports) un 37. protokolu

2.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 207/41
            
         EEZ APVIENOTĀS KOMITEJAS LĒMUMS
   Nr. 61/2012
   (2012. gada 30. marts),
   ar ko groza EEZ līguma XIII pielikumu (Transports) un 37. protokolu
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. un 101. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2012. gada 10. februāra Lēmumu Nr. 27/2012 (1).
            
         
               (2)
            
            
               Līguma 37. protokols ir grozīts ar EEZ Apvienotās komitejas 2011. gada 30. septembra Lēmumu Nr. 104/2011 (2).
            
         
               (3)
            
            
               Līgumā jāiekļauj Komisijas 2009. gada 31. jūlija Lēmums 2009/584/EK, ar ko izveido augsta līmeņa vadības grupu SafeSeaNet jautājumos (3).
            
         
               (4)
            
            
               Lai nodrošinātu Līguma sekmīgu darbību, ir jāgroza Līguma 37. protokols, lai iekļautu augsta līmeņa vadības grupu SafeSeaNet jautājumos, kas izveidota ar Lēmumu 2009/584/EK, kā arī jāgroza XIII pielikums, lai konkretizētu procedūras dalībai šajā grupā,
            
         IR PIEŅĒMUSI ŠO LĒMUMU.
   1. pants
   Līguma XIII pielikumā pēc 55.aa punkta (svītrots) iekļauj šādu punktu:
   
               “55.ab
            
            
               
                  32009 D 0584: Komisijas 2009. gada 31. jūlija Lēmums 2009/584/EK, ar ko izveido augsta līmeņa vadības grupu SafeSeaNet jautājumos (OV L 201, 1.8.2009., 63. lpp.).
               Kārtība EBTA valstu dalībai saskaņā ar Līguma 101. pantu:
               Saskaņā ar Komisijas Lēmuma 2009/584/EK 3. pantu katra EBTA valsts var iecelt personu, kas kā novērotājs piedalās augsta līmeņa vadības grupas SafeSeaNet jautājumos sanāksmēs.”
            
         2. pants
   Līguma 37. protokolu, kurā iekļauts 101. pantā paredzētais saraksts, papildina ar šādu punktu:
   
               “34.
            
            
               Augsta līmeņa vadības grupa SafeSeaNet jautājumos (Komisijas Lēmums 2009/584/EK).”
            
         3. pants
   Lēmuma 2009/584/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   4. pants
   Šis lēmums stājas spēkā 2012. gada 1. maijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4), vai EEZ Apvienotās komitejas 2012. gada 30. marta Lēmuma Nr. 59/2012 (5) spēkā stāšanās dienā atkarībā no tā, kurš no šiem datumiem ir vēlāk.
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 30. martā
      
         
            EEZ Apvienotās komitejas vārdā –
         
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 161, 21.6.2012., 33. lpp.
   
      (2)  OV L 318, 1.12.2011., 42. lpp.
   
      (3)  OV L 201, 1.8.2009., 63. lpp.
   
      (4)  Konstitucionālās prasības nav norādītas.
   
      (5)  Skatīt šā Oficiālā Vēstneša 39. lpp.